Skalný hríb

Skalný hríb je špecifická forma reliéfu, ktorá vznikla eolickou (veternou) činnosťou.

Selektívne pôsobenie veternej erózie, spoločne so zvetrávaním a vodnou eróziou, vytvárajú rôzne bizarné skalné útvary. Vývoj týchto foriem smeruje k ich postupnému zániku.

Medzi najznámejšie príklady skalných hríbovitých útvarov vzniknutých eolickou koráziou patrí Monument Peak v Colorade a skala Ras el Kadí v hornom Egypte. Na Slovensku sú to Markušovský skalný hríb v Hornádskej kotline a Čertova skala v Kremnických vrchoch. 

Podobný tvar majú aj tzv. budzogáne, ktoré sa vyskytujú aj u nás, napr. Stratený budzogáň v Súľovských vrchoch alebo Kojšovský budzogáň v Malej Fatre.

 Iné projekty 

Kategória:Eolické formy reliéfu